

**Az Airlines авиакомпаниясының Эмбрайер 190 ұшағының құлауы салдарынан болған топтық жазатайым оқиғаның себебін тергеп-тексеру жөнінде үкіметтік комиссия құру туралы**

Қазақстан Республикасы Үкіметінің 2024 жылғы 25 желтоқсандағы № 1103 қаулысы

      2024 жылғы 25 желтоқсанда Ақтау қаласы әуежайының ауданында Az Airlines авиакомпаниясы ұшағының құлауы салдарынан болған топтық жазатайым оқиғаның себебін тергеп-тексеру мақсатында Қазақстан Республикасының Үкіметі **ҚАУЛЫ ЕТЕДІ:**

      1. Осы қаулыға қосымшаға сәйкес құрамда Ақтау қаласы әуежайының ауданында Эмбрайер 190 ұшағының құлауы салдарынан болған топтық жазатайым оқиғаның себебін тергеп-тексеру жөніндегі комиссия (бұдан әрі – Комиссия).

      2. Комиссия дереу жұмысқа кіріссін, ұшақтың құлау себебін жан-жақты тергеп-тексеруді қамтамасыз етсін, қайтыс болғандардың отбасылары мен зардап шеккендерге бірінші кезекте көмек көрсету жөнінде шаралар қабылдасын.

      3. Комиссия жетекшісі Қ.А. Бозымбаев ұшақтың құлауы салдарынан болған топтық жазатайым оқиғаның себебін тергеп-тексеру нәтижесі қайтыс болғандардың отбасылары мен зардап шеккендерге көмек көрсету жөнінде қабылданған шаралар туралы баяндасын.

      4. Осы қаулы қол қойылған күнінен бастап қолданысқа енгізіледі.

|  |  |
| --- | --- |
| *Қазақстан Республикасының*  *Премьер-Министрі* | *О. Бектенов* |

|  |  |
| --- | --- |
|  | Қазақстан Республикасы Үкіметінің 2024 жылғы 25 желтоқсандағы № 1103 қаулысына қосымша |

**Ақтау қаласы әуежайының ауданында Эмбрайер 190 ұшағының құлауы салдарынан болған топтық жазатайым оқиғаның себебін тергеп-тексеру жөніндегі комиссияның құрамы**

|  |  |  |
| --- | --- | --- |
| Бозымбаев  Қанат Алдабергенұлы | - | Қазақстан Республикасы Премьер-Министрінің орынбасары, жетекші |
| Қарабаев  Марат Кәрімжанұлы | - | Қазақстан Республикасының Көлік министрі, жетекшінің орынбасары |
| Қоныспаев  Ермұхамбет Болатпекұлы | - | Қазақстан Республикасы Сыртқы істер министрінің орынбасары, жетекшінің орынбасары |
| Қилыбай  Нұрдәулет Игілікұлы | - | Маңғыстау облысының әкімі |
| Сүлейменов  Тимур Қайырбекұлы | - | Қазақстан Республикасы Бас көлік прокуроры (келісу бойынша) |
| Әділов  Санжар Әскенұлы | - | Қазақстан Республикасы Ішкі істер министрінің орынбасары |
| Сарбасов  Ақмәди Әділұлы | - | Қазақстан Республикасының Еңбек және халықты әлеуметтік қорғау бірінші вице-министрі |
| Тұрсынбаев  Кеген Ахметұлы | - | Қазақстан Республикасының Төтенше жағдайлар вице-министрі |
| Мұратов  Тимур Мұратұлы | - | Қазақстан Республикасының Денсаулық сақтау вице-министрі |
| Томпиева  Салтанат Еркінқызы | - | Қазақстан Республикасы Көлік министрлігі Азаматтық авиация комитетінің төрағасы |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК